Keltahuppuaratti

Keltahuppuaratti (Pyrilia pyrilia) on eteläamerikkalainen papukaija. Sen elinympäristö ulottuu Itä-Panamasta Kolumbian keski- ja pohjoisosiin sekä Luoteis-Venezuelaan. Lajin holotyypin kuvaili Charles Lucien Bonaparte Río Hachasta Santa Martasta Kolumbiasta 1853.IBC  Sillä ei ole alalajeja.

 Ulkonäkö 
vasen|pienoiskuva
Keltahuppuaratti on noin 24 senttimetriä pitkä lintu nokasta pyrstön kärkeen. Aikuisena se painaa noin 100 grammaa.

Ulkonäöltään keltahuppuaratti on silmiinpistävä. Se on suurimmaksi osaksi vihreä, mutta sillä on nimensä mukaan oranssinkeltainen huppu päässään. Sillä on kaulallaan oliivinvihreä "rintalappu". Siiven alapeitinhöyhenet ovat punaiset, alulan eli ranteen kohdalla on oranssinkeltainen laikku ja siipisulat ovat siniset. Linnulla on kontrastikkaat kasvot: sen valkoisia, paljaita silmänympäryksiä ympäröivät tummemmat sulat, ja sen silmät ovat tummat. Nokka on vaalea, jalat harmaat. 

Sukupuolet ovat saman näköiset.

Nuorilla linnuilla on vihreä pää. 

 Lähteet 

Luokka:Pyöveliaratit